Diari Oficial de la Generalitat Valenciana


Sumari del DOGV 8546, del 13-05-2019 (2019/4792)

Informació pública de la versió preliminar modificada del Pla general estructural, de l'estudi ambiental i territorial estratègic, de l'estudi de paisatge i del Catàleg de protecció estructural.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8546

Data del DOGV
:   13-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/4792


Data del document
:   08-05-2019

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * pla d'urbanisme
    * administració local

Informació pública de la versió preliminar modificada del Pla general estructural, de l'estudi ambiental i territorial estratègic, de l'estudi de paisatge i del Catàleg de protecció estructural. [2019/4792]  
El Ple de l'Ajuntament, en sessió extraordinària que va tindre lloc el dia 17 d'abril de 2019, va adoptar, entre altres, el següent acord:  
1. Informació pública de la proposta de modificació de la versió preliminar del Pla general estructural  
Vista la proposta de modificacions a la versió preliminar del Pla general estructural, l'estudi ambiental i territorial estratègic, l'estudi de paisatge i el Catàleg de protecció estructural, com a conseqüència de les al·legacions presentades i informes emesos durant el tràmit d'informació pública.  
Vist que l'Ajuntament de Quart de Poblet va acordar, en sessió plenària que va tindre lloc el dia 31 de juliol de 2017, sotmetre la versió preliminar del Pla general estructural de Quart de Poblet, l'estudi ambiental i territorial estratègic, l'estudi de paisatge, el Catàleg de proteccions estructural i la resta de documents exigits per la normativa sectorial, al tràmit de participació pública i consultes amb les administracions afectades i amb les persones interessades, mitjançant edicte publicat en premsa escrita de gran difusió i en el Diari Oficial de la Generalitat Valenciana núm. 8105, de 14 d'agost de 2017, el document va ser exposat al públic, tal com consta en el Diari Oficial de la Generalitat Valenciana núm. 8105 de 14 d'agost de 2017.  
Vist que en aquest procés de participació pública es van presentar al·legacions, així com els informes de les administracions competents, que es detallen en la proposta redactada a aquest efecte, en la qual s'ha analitzat novament el model estructural proposat incloent totes les modificacions pertinents derivades dels informes considerats. Com a conseqüència d'això s'han introduït canvis substancials en la versió preliminar o inicial del Pla general estructural exposat a l'agost de 2017.  
  
Vist que, com a resultat de les modificacions incorporades després de l'exposició i participació pública, es manté, en principi, la proposta de desenvolupament urbanístic de la versió preliminar del Pla general estructural de Quart de Poblet sotmesa al tràmit d'exposició pública, adaptada al compliment del que es disposa en els informes sectorials i a l'estimació d'alguna de les al·legacions presentades.  
En resum, el model territorial modificat té les següents característiques en comparació amb l'anterior:  
- Principalment se sosté el desenvolupament urbanístic residencial natural del nucli, amb el sector de Molí d'Animeta i el desenvolupament de nou sòl industrial a l'oest del municipi, com a motor econòmic de la localitat.  
- Els canvis introduïts radiquen fonamentalment en la variació dels sectors industrials proposats, eliminant per complet l'anterior SI-2 al nord de l'autovia A-3 de la versió preliminar i reduint el SI-1 per l'afecció d'inundabilitat, de manera que aquest sector al sud de la citada A-3 queda dividit, en l'actual model proposat, en dos sectors: SI-1 Los Hornillos 1 i SI-2 Los Hornillos 2.  
- Es redueixen les zones de nous desenvolupaments d'ús dominant terciari proposades en la versió preliminar del PGE a causa de les condicions de protecció de l'Horta segons el Pla d'acció territorial d'ordenació i dinamització de l'Horta de València (d'ara en avant PATODHV), afeccions d'inundabilitat derivades del Pla d'acció territorial de caràcter sectorial sobre prevenció del risc d'inundació en la Comunitat Valenciana (d'ara en avant PATRICOVA) i el compliment dels creixements màxims segons l'Estratègia Territorial de la Comunitat Valenciana (d'ara en avant ETCV) del nou sòl destinat a les activitats econòmiques del municipi. Per això, s'eliminen els sectors terciaris ST-1, ST-2 i ST-3, respectant i mantenint en aquestes zones el sòl protegit pel PATODHV. L'eliminació dels sectors terciaris ST-1, ST-2 i ST-3 es defineix, entre altres afeccions, per a adequar-se i respectar les zones inundables en aquesta part del terme. Respecte al ST-4, aquest àmbit es transforma directament en sòl urbà industrial, per trobar-se en la vora urbana d'aquesta zona i en una situació urbanística actual pràcticament consolidada.  
Juntament amb això, s'incorporen a diferents aspectes de l'ordenació diverses zones considerades de caràcter forestal que provenen del Pla d'acció territorial forestal de la Comunitat Valenciana (d'ara en avant PATFOR).  
Vist que la documentació presentada inclou:  
- Proposta de modificacions a la versió preliminar.  
- Normes:  
Normes urbanístiques.  
- Normes generals del Catàleg de proteccions.  
- Normes d'integració paisatgística.  
- Fitxes:  
Fitxes de zones.  
- Fitxes de gestió.  
- Plans:  
- Plans d'ordenació:  
- ORD.01. Infraestructura verda.  
- ORD. 02. Classificació.  
- ORD. 03.1. Zones d'ordenació.  
- ORD. 03.2. Afeccions i servituds aeronàutiques  
- ORD. 04. Xarxa primària.  
- Pla CAT-01. Catàleg de proteccions: CAT-01  
€ Pla 04.00. Unitats i recursos paisatgístics de l'estudi de paisatge.  
  
Atés que l'article 53.6 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, en la nova redacció que en fa la Llei 1/2019, de 5 de febrer, estableix que:  
  
«Si com a conseqüència d'informes i al·legacions, es pretén introduir canvis substancials en la versió preliminar del pla, abans d'adoptar-los es publicarà un anunci d'informació pública en el Diari Oficial de la Generalitat Valenciana i en la pàgina web de l'administració promotora, acompanyat dels informes i al·legacions que sustenten la modificació proposada. En aquest període de 20 dies, s'admetran, per a examinar-les i considerar-les, noves al·legacions referides als canvis proposats; podran inadmetre's les que reiteren arguments i redunden en aspectes prèviament informats.»  
Amb el dictamen previ de la Comissió Informativa d'Urbanisme, el Ple de l'Ajuntament, per majoria absoluta de vots a favor, 11 PSOE, 3 PP, 3 Compromís i 1 Ciutadans, havent-se abstingut 2 Sí que es Pot, acorda:  
  
Primer. Sotmetre a un nou tràmit d'exposició al públic la proposta corregida de la versió preliminar del pla per un període de 20 dies, en el qual s'admetran, per a examinar-les i considerar-les, noves al·legacions referides als canvis proposats, i se significa que podran inadmetre's les que reiteren arguments i redunden en aspectes prèviament informats.  
  
  
Segon. Ordenar, a tals efectes, la publicació del corresponent anunci en el Diari Oficial de la Generalitat Valenciana i en la pàgina web de l'Ajuntament de Quart de Poblet junt amb els informes i les al·legacions que sustenten la modificació proposada.  
  
Cosa que es fa pública d'acord amb el que es disposa en l'article 53.6 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, en la nova redacció que en fa la Llei 1/2019, de 5 de febrer.  
  
Quart de Poblet, 8 de maig de 2019.- El secretari general: José Llavata Gascó.